Iako je uragan Harvey oslabio, stanovnici Teksasa sada strahuju od poplava.

17:15 „Bit ćemo suočeni s golemim, rekordnim poplavama u brojnim regijama diljem Teksasa. Ovo je uragan koji će ući u unutrašnjost i, prema prognozama, dulje se zadržati, možda danima", kazao je Greg Abbott, guverner Teksasa

17:00 U nekim je područjima već palo 42 centimetra kiše. Očekuju se bujice i poplave. Ugroženo je 22 milijuna ljudi.

16:00 Iako je Uragan Harvey oslabio, meteorolozi upozoravaju da postoji velika opasnost od "katastrofalnih i po život opasnih poplava.”

11:15 - Uragan Harvey ponovno je snižen za kategoriju te je sada uragan druge kategorije. Međutim, upozoravaju vlasti, to ne znači da je opasnost nestala.

Više od 211.000 ljudi ostalo je bez struje.

9:00 - Najmanje dvoje ljudi je zarobljeno nakon što se srušila zgrada u Rockportu, rekao je gradski upravitelj Kevin Carruth.

Šef Vatrogasne postrojbe Rockporta, Steve Sims, rekao je da vatrogasci još osam sati neće moći procijeniti štetu, ali su rekli da je Rockport tijekom oluje pretrpio mnogo, izvještava Ksat.

8:54 - Upravitelj teksaškog grada Rockporta Kevin Carruth rekao je lokalnom mediju KIII 3 Newsu da se krov doma za umirovljenika srušio i da je nekoliko ljudi odvedeno u zatvor kako bi im se mogla pružiti medicinska pomoć.

Sveukupno je 10 ljudi zaprimilo medicinsku pomoć.

Currath je rekao da je donji dio Rockporta razrušen. Neki izvještavaju o oštećenim vozilima i krovovima. Međutim, čini se kako se grad dobro drži, iako je Centar za hitne slučajeve izgubio telefonsku i internet vezu.

8:38 - Uragan Harvey dosegao je Teksašku obalu u petak oko 10 navečer po lokalnom vremenu, objavio je lokalni medij Houston Chronicle. Ovo je jedan od najsnažnijih uragana koji je zadesio Teksas u posljednjih nekoliko desetljeća.

Vjetar je puhao brzinom od 210 kilometara na sat, te je uništio nekoliko zgrada, uključujući srednju školu i policijsku postaju. Misli se da je nekoliko ljudi zatočeno u zgradama.

Oko jedan ujutro po lokalnom vremenu, Harvey je spušten na treću kategoriju, ali je povećana prijetnja od tornada.

Američki Nacionalni centar za uragane predviđanja da će Harvey, koji je označen najsnažnijom olujom u SAD-u od 2005., pogoditi južnu obalu Teksasa u petak navečer, uz velike padaline i poplave, a slijedom upozorenja na tisuće ljudi bježi s tog područja.

Oluja je već pogodila i oko 20 tisuća putnika na tri broda na krstarenju u Meksičkom zaljevu, pri čemu su dva preusmjerena u New Orleans, a treći će ostati u Cozumelu u Meksiku, nakon što je u petak zatvorena luka Galveston u Teksasu.

Ranije je i guverner Teksasa zatražio pomoć američke savezne vlade uoči naleta Harveyja, a oko svega se porukom na Twitteru oglasio i američki predsjednik Donald Trump hrabreći i poželjevši sreću svima onima koji se nalaze na putu uragana uz savjet da slijede upute lokalnih vlasti.

Storm turned Hurricane is getting much bigger and more powerful than projected. Federal Government is on site and ready to respond. Be safe! — Donald J. Trump (@realDonaldTrump) August 25, 2017

Agencije javljaju i da na tom području vlada velika zabrinutost i za životinje, uključujući kućne ljubimce, stoku te oko šest tisuća životinja u zoološkom vrtu u Houstonu, upućujući ljude da ih sklone u skloništa i hotele za kućne ljubimce.

Donald Trump proglasio stanje prirodne katastrofe

Guverner Teksasa zatražio je pomoć američke savezne vlade uoči naleta uragana Harveyja koji će u petak navečer zahvatiti Teksas, pošto je Bijela kuća objavila da će uragan "nekoliko dana imati razornu snagu".

Greg Abbott, guverner Teksasa, upozorio je da je Harvey "veoma složen i opasan uragan" te da je njegov dolazak "velika katastrofa".

Trump je na Twitteru objavio da je na zahtjev guvernera Grega Abbotta proglasio katastrofalno stanje, dodajući kako to "oslobađa punu snagu pomoći vlade".

At the request of the Governor of Texas, I have signed the Disaster Proclamation, which unleashes the full force of government help! — Donald J. Trump (@realDonaldTrump) August 26, 2017

"Predsjednik će početkom idućeg tjedna nastojati doći u posjet Teksasu", rekla je istodobno glasnogovornica Bijele kuće Sarah Huckabee Sanders. (Hina)